als_Latn dik_Latn sag_Latn
Faten Hayed
Luftimet midis forcave rivale libiane pëqëndrohen në zonat e prodhimit dhe eksportimit të naftës së papërpunuar, duke përfshirë impiantet dhe anijet e huaja
“Nëse komuniteti ndërkombëtar nuk do të bëjë diçka, Libia do të përfundojë të ndahet në shumë shtete të vogla armiqësore ndaj demokracisë, të rrezikshme për vendet rrotull dhe për Perëndimin”, paralajmëron Aboubacari Daou, një ekspert i shkencave politike që ka jetuar për dhjetë vjet në Tripoli. “Nuk ka të bëjë me shpëtimin e libianëve nga diktatura, por për të rindërtuar shtetin dhe vënien në funksionim të një sistemi që ka mbetur bllokuar pas rënies së Muamar Ghedafit. Përveç kësaj sulmet e fundit ndaj impianteve naftëmbajtëse do t’i kushtojnë shumë vendit”. Në 25 dhjetor një raketë e hedhur nga ushtarakët e koalicionit islamist Agimi libian mbi një cisternat e terminalit të naftës të Sidra-s ka shkaktuar një zjarr gjigand, që është përhapur në serbatorët e tjerë.
Për ta shuar janë dashur nëntë ditë. Situata është shumë e ngatërruar në këtë vend të pasur me naftë. Janë dy qeveri e dy parlamente rivale: njëri i mbështetur nga koalicioni i fuqishëm i ushtarëve islamistë Agimi libian, tjetri i njohur nga komuniteti ndërkombëtar. Në gusht të 2014-ës Agimi libian ka marrë kontrollin e kryeqytetit Tripoli e tani kërkon ta zgjerojë influencën e vet mbi zonat naftëmbajtëse të vendit. Sipas të dhënave të Kompanisë Kombëtare të Naftës, prodhimi i ka rënë nga 800 mijë në 300 mijë fuçi në ditë.
Në fillim çarmatimi
Në 30 Dhjetor në Tobruk, përpara hotelit ku rimblidhet parlamenti i njohur nga komuniteti ndërkombëtar, ka shpërthyer një autobombë. Sipas deputetit Farradj Hachem, atentati është kryer nga një kamikaz dhe ka plagosur tre parlamentarë e tetë persona të tjerë. Forcat qeveritare (midis të cilave të gjeneralit Khalifa Haftar) dhe të ushtarëve islamistë janë përleshur edhe në Misurata, në Bengasi edhe në Derna, qyteti i kontrolluar nga grupi ekstremist islamik Ansar al Sharia, ku në 4 janar është bombarduar një rezervuar nafte greke.
Konfuzioni që mbretëron Libinë i afrohet gjithmonë e më shumë kaosit total, e tashmë kërcënimet e Kombeve të Bashkuara për të vënë nën akuzë komandantët për krime lufte nuk kanë patur efekt. Bernardino León, i dërguari i OKB-së në Libi, ka kontaktuar fraksionet e përfshira në luftime për të rinisur bisedimet, por në 5 janar bisedimet janë anashkaluar pa u marrë vesh për një datë të re. Në çdo rast, thotë Aboubacari Daou, “marrëveshja nuk do të respektohet: para se të fillojnë trataktivat, është e nevojshme e urgjente çarmatosja e grupeve, si dhe përfshirja e komunitetit ndërkombëtar në të gjitha fazat e tratativave”.
Gjatë një vizite në Çad ministri i mbrojtjes franceze Jean Yves Le Drian ka deklaruar që del nevoja të pengohet krijimi i një strehimi për terrorristët në Libi (fjalë që kanë bërë të lindin hipoteza mbi një ndërhyrje të mundshme ushtarake franceze në vend).
Përkrah sforcove të OKB e të G5 të Sahel-it – grup i formuar nga Çadi, Mali, Nigeria, Burkina Faso e Mauritania – Algjeria e afërt është e zënë “në asistimin e forcave sociale që kanë shpallur disponueshmërinë e tyre për një zgjidhje politike.” Duke specifikuar megjithatë që libianët “janë të vetmit që mund të përkufizojnë bazat e limitet për një zgjidhje politike, pa ndërhyrje të huaja”./El Watan, Algjeri/
e.xh./www.bota.al
Gazeta franceze “Le Monde”, ka publikuar një shkrim me një hartë ku ka treguar vendet që mbështetën Francën për viktimat e sulmit terrorist të gazetës “Charlie Hebdo”, dhe aty figurojnë shumë shtete.
Vendet mbështetëse për 17 viktimat që mbeten në Francë, përmendën Kosova, Shqipëria, Kroacia, por jo edhe Serbia, Maqedonia dhe Bosnje e Hercegovina.
Marshe solidarizuese janë mbajtur anembanë botës, ndërsa sot me Francën,u solidarizuan dhjetëra liderë botërorë dhe më shumë se një milion qytetar tjerë.
Allahu i Madhërishëm duke i përshkruar cilësitë e banorëve të xhenetit përmend se ato janë persona të cilët falin njerëzit tjerë dhe i kalojnë gabimet e tyre: “Nxitoni drejt faljes së gjunaheve nga Zoti juaj dhe xhenetit, hapësira e të cilët është sa qiejt dhe Toka dhe që është përgatitur për të devotshmit, të cilët japin lëmoshë kur janë në mirëqenie, edhe kur janë në vështirësi, e mposhtin zemërimin dhe ua falin fajet njerëzve. Allahu i do bamirësit.” (Ali Imran, 133-134.)
Shkenca bashkëkohore ka vërtetuar se cilësia e përmendur , falja e gabimeve, sjell përfitime të mëdha shëndetësore.
Një hulumtim shkencor ka vërtetuar se me faljen e gabimeve, njerëzit mund të përmirësojnë shëndetin e tyre. Në fakt, shkencëtarët e Universitetit të Kalifornisë kanë zbuluar se njerëzit që mbajnë urrejtje dhe kanë ankesa prej njerëzve nga ngjarjet e kaluara kanë tension të lartë të gjakut.
Ata 200 vullnetarë i kanë ndarë në dy grupe, ku njëri duhet të kujtojë momentet kur kanë qenë të lënduar, ndërsa grupi i dytë duhet të mendojë për faljen e atyre momenteve. Pas pesë minutave të mbajtur nën kujdes atyre u është thënë që përsëri të mendojnë për ngjarjet në çfarë do mënyre të duan ato. Të gjithë ishin të ekzaminuar nga monitorë të veçantë me çka ua matnin pulsin dhe tensionin.
Ekipi i shkencëtarëve që udhëhiqej nga Brittom Larsen vërtetuan se ata që i kujtonin ngjarjet e kaluara me zemërim dhe urrejtje kanë një tension të lartë të gjakut në krahasim me ata që mendonin për t’ua falë gabimet njerëzve.
Autorët deklaruan se rezultatet e studimit të tyre që treguan se falja e gabimeve të njerëzve mund të zvogëlojë reagimin e trupit në ngjarjet stresuese sa që mbron nga goditjet në zemër, janë publikuar në Journal of Bihevoiral Medicine.
(Islampress)
Një telefon mobil i projektuar për myslimanët, tashmë gjendet në tregjet e Rusisë.
Kryetarja e unionit të myslimaneve të Rusisë, Nailya Ziganshina, ka njoftuar se telefoni e përmban tekstin e Kur’anit në gjuhën arabe dhe në atë ruse.
Telefoni, sipas saj, ia kujton përdoruesit çdo kohë të lutjeve dhe ia tregon orientimin kah Meka.
Telefoni i prodhuar nga kompania ruse BQ, kushton rreth 31 dollarë dhe është në dispozicion në tri ngjyra: e gjelbër, e zezë dhe e kuqe.
Në Rusi, 15 për qind e popullsisë, janë myslimanë.
Majdanozi, i cili është i pasur me vitaminën A dhe vitaminën C, është dëshmuar si një mjet që ndihmon në forcimin e sistemit imun dhe që ndihmon shërimin e plagëve.
Vetëm 30 gram majdanoz sigurojnë më shumë se gjysmën e sasisë së nevojshme ditore të vitaminës C. Kjo bimë është po ashtu e mirë edhe si një burim i pirë i pigmentit bimor beta-karotenit, i cili në trupin e njeriut shndërrohet në vitaminë A.
Vitaminat A dhe C, si edhe beta-karoteni, kanë një efekt të fuqishëm antioksidues, duke mbrojtur qelizat e organizmit nga dëmtimi që shkaktojnë molekulat e quajtura radikale të lira.
Radikalet e lira përfshihen në një varg çrregullimesh, që nga sëmundjet e zemrës deri tek kanceri.
Polifenolet janë edhe një grup tjetër antioksiduesish, shumë më efektiv se vitaminat, të cilat janë të pranishme në shkallë të lartë te majdanozi.
Instituti Hidrometeorologjik thotë se fushat me presion të ulët të cilat kanë përfshirë vendin do të jenë të qëndrueshme gjatë natës.
E në këto kushte do të mbajë mot i vranët dhe me mundësi për reshje shiu dhe bore.
Edhe dita e parë e javës, sipas IHK-së, do të shoqërohet me mot kryesisht të vranët dhe vende-vende në pjesën e parë të ditës do të ketë reshje bore.
Temperaturat do të ulen nga – 4 deri – 6C gjatë pasdites të së hënës, kurse maksimalet e ditës do të lëvizin nga 2C deri 4C celsius.
Nga dita e martë vendi ynë do të ndikohet nga masat e ajrit të cilat vinë nga ana jugperindimore e kontinentit. Këto masa do të ndikojnë në ngritjen e temperaturave minimale dhe maksimale.
Nga dita e mërkurë e deri të dielën do të mbajë mot i ndyshueshëm. Temperaturat minimale do të lëvizin nga -3C deri 0C celsius, kurse maksimalet e ditës do të lëvizin nga 4C deri 6C celsius.
Nga dita e mërkurë, vendi ynë do të ndikohet nga masat e ftohta të ajrit të cilat do të ndikojnë dukshëm në zbritjen e temperaturave minimale. Temperaturat minimale do të shënojnë vlera nën -11C celsius, kurse maksimalet e ditës do te arrijnë nga -4C deri -1C celsius. Këto masa të ftohta të ajrit do të jenë prezente mbi vend për dy ditë, të mërkurën dhe të enjten, pasi që nga e premtja pritet të ketë një ngritje të lehtë të temperaturës dhe vende-vende pritet të ketë edhe reshje të dobëta bore. Reshje shiu dhe bore te intensitetit të dobët pritet të ketë edhe të shtunën, por që dita e diele do të jetë me vranësira të cilat do të shoqërohen edhe me intervale me diell, kurse temperaturat maksimale do të jenë në ngritje nga 2C deri 5C celsius.
Në rast se qytetarët që paraqiten dy herë për vizitë në spital, sipas mundësisë “Termini im” atëherë, si ndëshkim do të paguajnë gjysmën e këtij shërbimi. Një masë e tillë është parashikuar me ndryshimet e reja ligjore. Masa do të aplikohet për ata që kërkojnë të paraqiten dy herë në të njëjtin muaj, ose katër herë gjatë vitit. Përmes masës së re, autoritetet shpresojnë që të zvogëlojnë numrin e kontrolleve të caktuara dhe të pashfrytëzuara nga pacientët e pakujdesshëm.
Fotografi Arben Llapashtica ka botuar një foto të rrallë ku shihet Bajram Curri i vrarë.
“Në këtë foto hasa ne arkivin tim edhe është e riemëruar kështu: foto e rrallë Bajram Curri i vrare te shpella e Dragobisë!”, shkruan Llapashtica
Grupi i hakerave të Anonymous ka publikuar një video në YouTube dhe një qëndrim në rrjetin social Twitter duke dënuar sulmet ndaj zyrave të revistës satirike franceze Charlie Hebdo, ku gjatë të cilit humbën jetën 12 persona përfshi 8 gazetarë. Përshkrimi i videos flet qartësisht: “një mesazh për Al Kaedën, Shtetin Islamik dhe terroristë të tjerë”. Kjo video u ngarkua në llogarinë belge të grupit.
Në klip shfaqet ulur në një ndenjëse një person me maskën karakteristike të grupit shoqëruar nga një hashtag #OpCharlieHebdo e cila do të thotë “Operacioni Charlie Hebdo”.
Personi, figura e të cilit është e fshehur thotë: “Ne po u shpallim luftë juve, terroristë.” Ata shtuan më pas duke thënë se do të gjurmonin dhe të mbyllnin të gjitha ato llogari në rrjetet sociale që kanë lidhje me terroristët në shenjë hakmarrjeje ndaj të vrarëve në sulm. Ky qëndrim mbështetet edhe nga fjalët “një mesazh për armiqtë e lirisë së shprehjes”, postuar në aplikacionin në ueb Pastebin. Grupi i hakerave gjithashtu ofroi ngushëllimet për familjet e viktimave të këtij akti barbar.
Anonymous janë një grup aktivishtësh dhe hakerash të cilët pretendojnë se mbrojnë demokracinë dhe vlerat e saj. Në të kaluarën grupi ka ndërmarrë një sërë sulmesh kibernetike ndaj uebsiteve qeveritare, religjoze dhe korporative përmes sulmeve DDoS. (PCWorld Albanian)
“Unë jam krenar që nuk jemi ne si përfaqësues të qeverisë, por janë edhe përfaqësuesit e 4 besimeve fetare në Shqipëri dhe sigurisht një grup gazetarësh të cilët luftojnë përditë në frontin e fjalës së lirë dhe të informimit të barabartë për njerëzit. Ne kemi bërë një zgjedhje të qartë për lirinë, për të drejtat e panegociueshme të njerëzve përballë një zgjedhjeje tjetër që kërkohet të na imponohet përmes përcarjes, duke synuar të ndajë myslimanët dhe kristianët duke synuar që të vendosë botën përballë një konflikti fetar që për ne është i patolerueshëm dhe nuk ka asnjë lidhje me besimet, nuk ka lidhje me fjalët e profetëve dhe nuk ka lidhje me cfarë feja e kujdoqoftë frymëzon dhe inspiron.”, tha Rama.
srd_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn